
Хьэжу В.Щ. «Къэбэрдей-Балъкъэр Республикэм и пащхьэм щиIэ фIыщIэхэм папщIэ» орденыр етыным и IуэхукIэ
Къэбэрдей-Балъкъэр Республикэм и Iэтащхьэм и Указ
Къэбэрдей-Балъкъэр Республикэм и социально-экономикэ зыужьыныгъэм куэд зэрыхищIыхьам къыхэ-кIыу «Къэбэрдей-Балъкъэр Республикэм и пащхьэм щиIэ фIыщIэхэм папщIэ» орденыр етын Хьэжу Владимир Щамил и къуэм — «Тэрч алмаз Iэмэпсымэ завод» акционер зэгухьэныгъэм и унафэщIхэм я советым и тхьэмадэм.
Къэбэрдей-Балъкъэр Республикэм
и Iэтащхьэ КIуэкIуэ Юрий
Налшык къалэ
2018 гъэм мазаем и 9-м
№12-УГ
Хьэжу Владимир Щамил и къуэр 1938 гъэм мазаем и 10-м Тэрч къалэм къыщалъхуащ.
Москва мэкъумэш хозяйствэр механизацэ, электрификацэ щIынымкIэ дэт институтыр 1959 гъэм къиухащ. 1959 — 1960 гъэхэм Прохладнэ ремонт заводым мастер нэхъыжьу щылэжьащ.
1960 — 1971 гъэхэм Къэбэрдей-Балъкъэр алмаз Iэмэпсымэ заводым (Тэрч къалэ) и инженер-конструктор нэхъыжьу, техникэ къудамэм и унафэщIу, инже-нер нэхъыщхьэу щытащ. 1971 гъэм щегъэжьауэ 1997 гъэм нэсыху предприятэм и генеральнэ директору лэжьащ.
1997 гъэм и мазаем щегъэжьауэ 1998 гъэм и дыгъэгъа-зэ мазэм нэсыху КъБАССР-м промышленностымкIэ, транспортымкIэ, связымкIэ и министру щытащ.
1998 гъэм и жэпуэгъуэ мазэм лъандэрэ «Тэрчалмаз» акционер зэгухьэныгъэм и унафэщIхэм я советым и тхьэмадэщ.
Урысейм и Промышленникхэмрэ хьэрычэтыщIэхэмрэ я щIыналъэ къудамэм и президентщ, КъБР-м и Iэтащхьэм деж инвестицэхэмрэ хьэрычэт IуэхумкIэ щыIэ советым хэтщ, Тэрч районым щIыпIэ унафэр зегъэкIуэнымкIэ и советым и тхьэмадэщ. ГуащIэдэкI Бэракъ Плъыжь ордену тIу, «Лъэпкъхэм я зэныбжьэгъугъэ» орденыр, «Псэемыблэжу зэрылэжьам папщIэ» медалыр къратащ. УФ-м щIыхь зиIэ и машинэ ухуакIуэщ, СССР-м щIэныгъэмрэ техникэмкIэ и Къэрал саугъэтыр къратащ. Тэрч къалэм щIыхь зиIэ и цIыхущ.
